Euroopa Liidu Teataja L 185 , 06/07/2001 Lk 0001 - 0036



Euroopa Parlamendi ja nõukogu otsus nr 1346/2001/EÜ, 22. mai 2001, millega muudetakse mere- ja siseveesadamaid ja muid ühendveoterminale käsitlevat otsust nr 1692/96/EÜ ning III lisas sisalduvat projekti nr 8 EUROOPA PARLAMENT JA EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 156 esimest lõiku, võttes arvesse komisjoni ettepanekut, [1] võttes arvesse majandus- ja sotsiaalkomitee arvamust, [2] võttes arvesse regioonide komitee arvamust, [3] toimides asutamislepingu artiklis 251 sätestatud korras [4] vastavalt lepituskomisjonis 13. märtsil 2001 heakskiidetud ühistekstile ning arvestades järgmist: (1) Euroopa Parlamendi ja nõukogu 23. juuli 1996. aasta otsus nr 1692/96/EÜ üleeuroopalise transpordivõrgu arendamist käsitlevate ühenduse suuniste kohta [5] kujutab endast üldist tugiraamistikku, mis hõlmab üleeuroopalise transpordivõrgu valdkonnas kavandatud meetmete eesmärke, prioriteete ja põhisuundi ning ühist huvi pakkuvaid projekte. (2) Ühenduspunktid, sealhulgas meresadamad, siseveesadamad ja ühendveoterminalid, on eri transpordiliikide multimodaalsesse transpordivõrku ühendamise eeltingimuseks. (3) Meresadamad üleeuroopalises transpordivõrgus on liigitatud kategooriatesse. Need määratletakse koguseliste kriteeriumide või sadamate asukoha järgi saartel, kaugetes või äärepoolseimates piirkondades. Kaartidele tuleks suunisena kanda ainult need sadamad, mis liiklustiheduse alusel kuuluvad kõrgeimasse kategooriasse. Tuleks ette näha spetsifikaadid, millele meresadama projektid peavad vastama, et need pakuksid ühist huvi. (4) Siseveesadamatega seotud kriteeriume tuleks täiendada kas seadmete laadi või liiklustiheduse kriteeriumidega ning need sadamad tuleks kanda suunisena kaartidele. (5) Euroopa Ülemkogu otsustas 1996. aastal Dublinis toimunud kohtumisel, et Euroopa Ülemkogu Esseni kohtumisel koostatud loetelus esitatud projekt nr 8 saab multimodaalseks ühenduseks Portugali/Hispaania ja ülejäänud Euroopa vahel. (6) Seepärast tuleks otsust nr 1692/96/EÜ vastavalt muuta, ON VASTU VÕTNUD KÄESOLEVA OTSUSE: Artikkel 1 Otsust nr 1692/96/EÜ muudetakse järgmiselt. 1. Artiklit 11 muudetakse järgmiselt: a) lõige 3 asendatakse järgmisega: "3. Siseveesadamad moodustavad võrgu osa, eelkõige artikli 14 lõikes 2 nimetatud veeteede ja muude transpordiliikide ühenduspunktidena."; b) lisatakse järgmine lõige: "3a. Võrk hõlmab siseveesadamad, mis a) on avatud kaubanduslikule liiklusele; b) paiknevad siseveetranspordivõrgus I lisa 4. jaos esitatud üldkava kohaselt; c) on seotud muude üleeuroopaliste marsruutidega, nagu on esitatud I lisas; ning d) on varustatud ühendvedudeks vajalike ümberlaadimisvahenditega või mille aastane kaubaveomaht on vähemalt 500000 tonni." 2. Artikkel 12 asendatakse järgmisega: "Artikkel 12 Karakteristikud 1. Meresadamad võimaldavad arendada meretransporti ja toimivad saartega seotud laevaliikluse ning meretranspordi ja muude transpordiliikide ühenduspunktidena. Sadamad tagavad seadmed ja teenused vedajatele. Sadamate infrastruktuur pakub reisijate- ja kaubaveoteenuseid, sealhulgas parvlaevateenuseid ning lühi- ja pikamaasõitudega seotud laevandusteenuseid, kaasa arvatud rannikulaevandus ühenduse piires ning ühenduse ja kolmandate riikide vahel. 2. Võrku ühendatud meresadamad vastavad A-, B- või C-kategooriale järgmise määratluse kohaselt: A. rahvusvahelised meresadamad: sadamad, mille kogu aastane veomaht on vähemalt 1,5 miljonit tonni või 200000 reisijat ning mis on võimaluse korral ühendatud üleeuroopalise transpordivõrgu maismaa osadega ning millel on seetõttu oluline tähtsus rahvusvahelises meretranspordis; B. ühenduse meresadamad, mis ei kuulu A-kategooriasse: sadamad, mille kogu aastane veomaht on vähemalt 0,5 miljonit tonni või 100000-199999 reisijat ning mis on võimaluse korral ühendatud üleeuroopalise transpordivõrgu maismaa osadega ning varustatud merelühisõitudeks vajalike ümberlaadimisvahenditega; C. piirkondlikud sadamad: sadamad, mis ei vasta A- ja B-kategooria kriteeriumidele, kuid asuvad saartel, kaugetes või äärepoolseimates piirkondades ning seovad meritsi kõnealuseid piirkondi omavahel ja/või ühenduse keskpiirkondadega. A-kategooria meresadamad kantakse viimaste sadamaandmete põhjal I lisa 5. jao üldkavades esitatud suunavatele kaartidele. 3. Peale artiklis 7 sätestatud kriteeriumide peavad üleeuroopalisse transpordivõrku lülitatud meresadamatega seotud ühist huvi pakkuvad projektid vastama II lisa kriteeriumidele ja spetsifikaatidele." 3. Artikkel 14 asendatakse järgmisega: "Artikkel 14 Karakteristikud Üleeuroopalisse kombineeritud transpordi võrku kuuluvad: - kombineeritud transpordiks sobivad raudteed ning sisevee- ja mereteed, mis vajaduse korral kombineerituna maanteetranspordiga veo alguses ja/või lõpus võimaldavad kaupade pikamaavedusid, - ühendveoterminalid, mis on varustatud raudtee, siseveetee, meretee ja maantee vahel ümberlaadimist võimaldavate seadeldistega, - ajutine nõuetekohane veerem, kui veel kohandamata infrastruktuuri karakteristikud seda nõuavad." 4. Artikkel 19 asendatakse järgmisega: "Artikkel 19 Eriprojektid III lisas esitatakse viidetena I ja II lisas ning käesoleva otsuse muudes sätetes kindlaksmääratud projektid, mida Euroopa Ülemkogu pidas 1994. aastal Essenis ning 1996. aastal Dublinis toimunud kohtumisel eriti tähtsaks." 5. I lisa muudetakse järgmiselt: a) sisukorras - 4. jao pealkiri "Siseveeteede võrk" asendatakse järgmisega: "Siseveeteede võrk ja siseveesadamad", - 5. jagu asendatakse järgmisega: "5. jagu: Siseveesadamad - A-kategooria 5.0 Euroopa 5.1 Läänemeri 5.2 Põhjameri 5.3 Atlandi ookean 5.4 Vahemeri, lääneosa 5.5 Vahemeri, idaosa", - 7. jaos pealkirjaga "Kombineeritud transpordi võrk" tunnistatakse kehtetuks punkt 7.2; b) 4. ja 5. jao kaartides: - asendatakse 4. jagu illustreeriv kaart käesolevale otsusele lisatud kaartidega. Kõnealustele kaartidele on kantud ka siseveesadamad, mis on varustatud kombineeritud vedudel vajalike ümberlaadimisvahenditega ning need asendavad punkti 7.2 illustreerivat kaarti, - lisatakse 5. jagu illustreerivad kaardid, nagu need on esitatud käesoleva otsuse lisas. 6. II lisa muudetakse järgmiselt: a) 4. jao siseveesadamaid käsitlev osa asendatakse järgmisega: "Siseveesadamad Ühist huvi pakkuvad projektid peavad olema seotud infrastruktuuriga, mis on kõigile kasutajatele avatud võrdse kohtlemise põhimõtte alusel. Peale I lisas mainitud ühendusteede ja siseveesadamate projektide loetakse ühist huvi pakkuvateks projektideks kõik infrastruktuuriprojektid, mis vastavad ühele või mitmele järgmisele kategooriale: 1. juurdepääs sadamasse veeteed pidi; 2. sadama territooriumil paiknev sadamainfrastruktuur; 3. muu sadama territooriumil paiknev transpordiinfrastruktuur; 4. muu sadamat ja üleeuroopalise transpordivõrgu osi ühendav transpordiinfrastruktuur. Ühist huvi pakkuvateks loetakse järgmisi töid sisaldavad projektid: ehitustööd ja tehniline hooldus, mis on seotud üldjuhul kõigile transpordikasutajatele avatud transpordisüsteemi osadega sadama piires ning kõigi siseriikliku või rahvusvahelise transpordivõrgu ühendustega; see hõlmab eelkõige ärilistel ja muudel sadamaga seotud eesmärkidel kasutatava maa arendus- ja hooldustöid, maantee- ja raudteeühenduste ehitamist ja hooldamist, juurdepääsuteede ja sadama muude veealade ehitus- ja hooldustöid, kaasa arvatud süvendustööd, ning ehitus- ja hooldustöid seoses navigeerimisseadmete ja liikluskorralduse ning side- ja infosüsteemidega sadamas ja juurdepääsuteedel."; b) 5. jagu asendatakse järgmisega: "5. jagu Meresadamad 1. Võrku lülitatud meresadamate ühist huvi pakkuvate projektide ühised tingimused Ühist huvi pakkuvad projektid peavad olema seotud infrastruktuuriga, mis on kõigile kasutajatele avatud võrdse kohtlemise põhimõttel. Ühist huvi pakkuvateks loetakse kõik järgmisi töid sisaldavad projektid: ehitustööd ja tehniline hooldus, mis on seotud üldjuhul kõigile transpordikasutajatele avatud transpordisüsteemi osadega sadama piires ning kõigi siseriikliku või rahvusvahelise transpordivõrgu ühendustega; see hõlmab eelkõige ärilistel ja muudel sadamaga seotud eesmärkidel kasutatava maa arendus- ja hooldustöid, maantee- ja raudteeühenduste ehitamist ja hooldamist, juurdepääsuteede ja sadama muude veealade ehitus- ja hooldustöid, kaasa arvatud süvendustööd, ning ehitus- ja hooldustöid seoses navigeerimisseadmete ja liikluskorralduse ning side- ja infosüsteemidega sadamas ja juurdepääsuteedel. 2. Meresadamavõrguga seotud ühist huvi pakkuvate projektide spetsifikaadid Ühist huvi pakkuvateks loetakse kõik järgmistele spetsifikaatidele vastavad projektid: Projekti spetsifikaadid | Sadama kategooria | I.Merelühisõitude edendamine Mere- ning mere- ja jõelühisõitude arendamiseks vajalik infrastruktuur | A-kategooria sadamatega seotud projektid | II.Juurdepääs sadamatele Juurdepääs sadamatele merelt või siseveeteedelt | A- ja B-kategooria sadamatega seotud projektid | Alaline juurdepääs Läänemere sadamatele, asukohaga ligikaudu 60o põhjalaiust ja sellest põhja pool, kaasa arvatud põhikapitalikulud seoses jäämurdjate tööga talvel | A-, B- ja C-kategooria sadamatega seotud projektid | Sisemaise juurdepääsu loomine ja parandamine, mis seob sadamat muude üleeuroopalise transpordisüsteemi osadega raudtee-, maantee- ja siseveeühenduste kaudu | A-kategooria sadamatega seotud projektid | Olemasoleva sisemaise juurdepääsu arendamine, mis seob sadamat muude üleeuroopalise transpordisüsteemi osadega raudtee-, maantee- ja siseveeühenduste kaudu | A- ja B-kategooria sadamatega seotud projektid | III.Sadamainfrastruktuur sadama territooriumil Sadamainfrastruktuuri arendamine ühendvedude efektiivsuse tõstmiseks | A- ja B-kategooria sadamatega seotud projektid | Sadamainfrastruktuuri täiustamine eelkõige sadamates, mis asuvad saartel ning kaugetes ja äärepoolseimates piirkondades | C-kategooria sadamatega seotud projektid | Liikluskorraldus- ja teabesüsteemide, nagu EDI (elektroonilise andmevahetussüsteemi) ja muude, integreeritud tehnoloogiaid kasutavate kauba- ja reisijateveo programmeeritavate juhtimissüsteemide väljatöötamine ja paigaldamine | A-, B- ja C-kategooria sadamatega seotud projektid | Jäätmete vastuvõtuks vajalike sadamarajatiste arendamine | A-, B- ja C-kategooria sadamatega seotud projektid"; | c) 7. jao teine ja kolmas taane asendatakse järgmisega: "— eri sisetranspordiliikide vaheliste ümberlaadimiskeskuste ehitamine ja arendamine, kaasa arvatud ümberlaadimisseadmete paigaldamine ja vastava infrastruktuuri loomine terminalis, — sadamaalade kohandamine, et oleks võimalik välja arendada või parandada kombineeritud transporti mere- ja raudteetranspordi, sisevee- ja maanteetranspordi vahel". 7. III lisa muudetakse järgmiselt: a) pealkiri asendatakse järgmisega: "1994. aastal Essenis ja 1996. aastal Dublinis toimunud Euroopa Ülemkogu kohtumisel vastu võetud neljateistkümne projekti loetelu" ; b) punkt 8 ( "Lissaboni-Valladolidi kiirtee" ) asendatakse järgmisega: "8. Portugali/Hispaania multimodaalne ühendus Euroopa muude osadega raudtee-, maantee-, meretee- ja õhuteeühenduste arendamise abil järgmises kolmes Pürenee poolsaare transpordikoridoris: - Galiitsia (La Coruña)/Portugal (Lissabon) - Irún/Portugal (Valladolid-Lissabon) - edelakoridor (Lissabon-Sevilla)." Artikkel 2 Käesolev otsus jõustub kolmandal päeval pärast selle avaldamist Euroopa Ühenduste Teatajas. Artikkel 3 Käesolev otsus on adresseeritud liikmesriikidele. Brüssel, 22. mai 2001 Euroopa Parlamendi nimel president N. Fontaine Nõukogu nimel eesistuja M. Winberg [1] EÜT C 120, 18.4.1998, lk 14. [2] EÜT C 214, 10.7.1998, lk 40. [3] EÜT C 373, 2.12.1998, lk 20. [4] Euroopa Parlamendi 10. märtsi 1999. aasta arvamus (EÜT C 175, 21.6.1999, lk 110), nõukogu 5. juuni 2000. aasta ühine seisukoht (EÜT C 228, 9.8.2000, lk 1) ja Euroopa Parlamendi 5. aprilli 2001. aasta otsus ja nõukogu 24. aprilli 2001. aasta otsus. [5] EÜT L 228, 9.9.1996, lk 1. -------------------------------------------------- LISA " I LISA 4. JAGU Siseveeteede võrk ja siseveesadamad +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ 5. JAGU Meresadamad. A-kategooria +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ " -------------------------------------------------- Komisjoni avaldus Komisjon kavatseb otsuse 1692/96/EÜ järgmisel läbivaatamisel teha ettepaneku Elbe-Lübecki kanali ja Twente-Mittellandi kanali lülitamiseks siseveeteede võrku. --------------------------------------------------